***Kerecsend Község Önkormányzata Képviselő-testületének 6/2022.(VIII.23.) önkormányzati rendelete***

***a közösségi együttélés alapvető szabályairól***

Kerecsend Község Önkormányzatának Képviselő-testülete, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva, a közösségi együttélés szabályairól a következőket rendeli el:

1. **Általános szabályok**
2. **§**

(1) Jelen rendelet alkalmazásában a közösségi együttélés alapvető szabályait sértő magatartás az, amely a társadalomra nem veszélyes, de a közösségi együttélés szabályaival ellentétes, és amelyet Kerecsend Község Önkormányzat Képviselő-testülete közösségi együttélés alapvető szabályait sértő magatartásnak minősít.

(2) A közösségi együttélés szabályainak megsértője nem vonható felelősségre e rendelet alapján, ha a magatartása bűncselekményt, szabálysértést vagy más közigazgatási hatósági eljárás keretei között elbírálandó és közigazgatási bírsággal sújtandó cselekményt valósít meg.

(3) E rendelet hatálya arra a természetes személyre, jogi személyre és jogi személyiséggel nem rendelkező szervezetre terjed ki, aki Kerecsend község közigazgatási területén a közösségi együttélés alapvető szabályait sértő magatartást tanúsít.

(4) A közösségi együttélés alapvető szabályait sértő magatartás elkövetése miatt lefolytatott eljárás során az általános közigazgatási rendtartásról szóló 2016. évi CL. törvény, és a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény rendelkezései alkalmazandók az e rendeletben meghatározott eltérésekkel.

(5) A közösségi együttélés alapvető szabályait sértő magatartás miatti eljárás kizárólag hivatalból indítható, mely akkor sem minősül kérelemre indult eljárásnak, ha a közösségi együttélés alapvető szabályait sértő magatartást természetes személy, jogi személy vagy jogi személyiséggel nem rendelkező szervezet jelenti be. A bejelentésnek tartalmaznia kell a bejelentő nevét és elérhetőségét, a szabályszegő nevét, címét vagy székhelyét, a cselekmény helyének, időpontjának és körülményének leírását, a bizonyítási eszközök megjelölését, a bizonyítékok csatolását.

(6) A közigazgatási hatósági eljárás

a) valamely cselekménnyel megvalósuló, a közösségi együttélés alapvető szabályait sértő magatartás esetén a cselekmény elkövetésétől,

b) mulasztásban megnyilvánuló közösségi együttélés alapvető szabályait sértő magatartás esetén a jogszerű teljesítésre nyitva álló határidő lejártától,

c) jogellenes állapot fenntartásában megnyilvánuló közösségi együttélés alapvető szabályait sértő magatartás esetén a jogellenes állapot észlelésétől számított 30 napon belül indítható.

**2. A közösségi együttélés alapvető szabályait sértő magatartások**

1. **§**

(1) Közösségi együttélés alapvető szabályait sértő magatartást követ el az, aki *a temetőről és a temetkezésről szóló 13/2016.(XI.17.) önkormányzati rendelet* 4-23.§-ában foglalt rendelkezéseket megszegi.

(2)  Közösségi együttélés alapvető szabályait sértő magatartást követ el, aki *a hulladékgazdálkodásról és a közterületek tisztántartásáról* *6/2015. (IV.10.) önkormányzati rendeletében* foglaltakat megszegi, így különösen az, aki:

a) tulajdonosi, közútkezelői hozzájárulás, közterület-felbontási engedély nélkül használja belterületen a közterületet,

b) a közterület helyreállításánál az útkezelői nyilatkozatban, közterület-felbontási engedélyben előírtakat nem tartja be,

c) a közterület-használati tevékenysége megszűnése után a közterületet eredeti állapotába nem állítja vissza,

d) azaz ingatlan tulajdonos, aki nem gondoskodik az ingatlan előtti és melletti járdaszakasz, valamint az úttestig terjedő közterület tisztántartásáról és gyommentesítéséről, hó és síkosság mentesítéséről, az ingatlanáról a járda és az úttest fölé kinyúló ágak, bokrok levágásáról,

e) a lakások és a nem lakás céljára szolgáló helyiségek, udvarok és kertek, valamint beépítetlen belterületi ingatlanok tisztántartásáról, rendszeres takarításáról, gyommentesítéséről, valamint rovar- és rágcsáló-mentesítéséről.

(3) Közösségi együttélés alapvető szabályait sértő magatartást követ el, aki *a közterületnév megállapításának, a házak számozásának és emléktáblák elhelyezésének szabályairól szóló, 5/2014. (VIII.29.)**önkormányzati rendelet* 9.§ (3) bekezdésében foglaltakat megszegi.

(4) Közösségi együttélés alapvető szabályait sértő magatartást követ el, aki *a közterületen történő szeszesital-árusítás és –fogyasztás korlátozásáról szóló 11/2015. (IX.11.)* *önkormányzati rendelet* 1.§-ában foglaltakat megszegi.

(5) Aki

a) a község jelképeit (címer, zászló) és Kerecsend Község nevére utaló elnevezést jogosulatlanul vagy engedélytől eltérő vagy a közösséget sértő módon használja fel, vagy az engedélyben foglaltakat megszegi, vagy kijátssza,

b) Kerecsend Község címerét és zászlóját, továbbá Kerecsend Község nevére utaló elnevezést olyan módon használja, hogy a község jó hírnevét, vagy a község lakosságának érzületét sérti,

az megsérti a közösségi együttélés alapvető szabályait.

**3. A közigazgatási bírság megállapítása**

**3. §**

(1) A rendeletben meghatározott közösségi együttélés alapvető szabályait sértő magatartás elkövetőjével szemben

a) természetes személy elkövető esetén 10.000 forinttól 200.000 forintig,

b) jogi személy, jogi személyiséggel nem rendelkező szervezet elkövető esetén 20.000 forinttól 2.000.000 forintig

terjedő közigazgatási bírság (továbbiakban: bírság) szabható ki.

(2) A bírság kiszabására a Kerecsendi Közös Önkormányzati Hivatal jegyzője jogosult. A közösségi együttélési szabályok megsértésére irányuló magatartásokról, és azok elkövetőiről az Önkormányzat nyilvántartást vezet (továbbiakban: nyilvántartás).

(3) A bírság mértékének megállapítása során figyelembe kell venni:

a) a közösségi együttélési szabályok megsértésének súlyát,

b) a nyilvántartás adatai alapján a cselekmény ismétlődését és gyakoriságát, ebből fakadóan érvényesíteni kell a fokozatosság elvét,

c) az elkövető vagyoni helyzetét és jövedelmi viszonyait.

(4) A kiszabott közigazgatási bírságot az elsőfokú határozat jogerőre emelkedését követő 15 napon belül kell az elkövetőnek megfizetni az Önkormányzat költségvetési számlájára.

(5) Amennyiben a közösségi együttélés alapvető szabályait sértő magatartás csekély súlyú, a cselekmény elkövetője az elkövetést megelőző egy évben a településen nem valósított meg a közösségi együttélés alapvető szabályait sértő magatartást, a személyi körülményei és a cselekmény elkövetésének körülményei alapján kellő visszatartó hatás várható, bírság helyett figyelmeztetés is alkalmazható.

(6) Ha a közigazgatási bírság fizetésére kötelezett a fizetési határidő leteltét megelőzően bizonyítja, hogy az összeg meg nem fizetése neki nem róható fel, és hogy rajta kívülálló ok lehetetlenné teszi a határidőre való teljesítést, vagy az számára aránytalan nehézséget jelentene, kérelmére a jegyző legfeljebb 6 havi részletfizetési kedvezményt engedélyezhet.

(7) Az eljárási képességgel nem rendelkező személy közigazgatási bírsággal nem sújtható.

(8) Az eljárási képességgel nem rendelkező személy közösségi együttélés alapvető szabályait sértő magatartása miatt indult eljárást meg kell szüntetni.

(9) A közösségi együttélés alapvető szabályait sértő magatartás elkövetője a jogsértés jellegéhez igazodó közigazgatási bírsággal sújtható.

1. **Záró rendelkezések**

**4. §**

(1) Ez a rendelet 2022. szeptember 1. napján lép hatályba.

(2) Rendelkezéseit a hatálybalépése után elkövetett cselekményekre kell alkalmazni.

 Sári László dr. Szász Kata

 polgármester jegyző